「快感」嘅概念原先俾人詬病話唔科學，因為「快感呢家嘢要點樣客觀量度」係一個大問題－本來快感淨係有得靠人嘅口頭報告嚟得知，但打後神經科學研究發現，響一個人話自己覺得有快感嗰陣，佢個腦某啲化合物嘅濃度會起變化（例子可以睇嚇安多酚等嘅神經傳遞素）而第啲動物嘅腦都會（例如）喺搵到嘢食嗰時出現啲噉嘅變化。